**Qiqihar** (forenklet kinesisk: 齐齐哈尔; tradisjonell kinesisk: 齊齊哈爾; pinyin: *Qíqíhā'ěr*; Wade-Giles: *Ch'í-ch'í-hā-ěr*) er en by på prefekturnivå i provinsen Heilongjiang i det nordøstlige Kina. Befolkningen innen bygrensene anslås (31. desember 2001, offisielt overslag) til 1 126 000, men hele prefekturet har 5,4 millioner innbyggere.

Historie
--------

Qiqihars historie går tilbake til 1700-tallet. Byens sørlige forstad Zhalong er kjent som «De rødkronede traners by», og det har smittet over på Qiqihar som har fått tilnavnet «Tranebyen». Byen er blitt en turistattraksjon.

Severdigheter
-------------

Hver vinter arrangeres en isfest, som regel i desember, og da utskjærer iskunstnere skulpturer av store isblokker. 

Sør i byen er et buddhistisk tempelanlegg fra ca. år 1700. Det er tilknyttet et fungerende munkekloster. Noe som er spesielt her, er at buddhastatuene er ikledt klær (i motsetning til at klærne bare er en del av skulpturen). Klærne utskiftes etter særlig fastlagt rituelt seremoniell. 

Den katolske St. Mikaelskatedralen 圣弥勒尔大教堂 ble bygd i nygotisk stil av sveitsiske betlehemsmisjonærer i 1931. I 1982 ble eiendomsretten til kirken tilbakeført til det katolske bispedømme, etter mange års konfiskasjon. Byen ble erklært som kulturobjekt i 1987. I 1991 bevilget bystyrets religionsbyrå midler til renovering av kiketårnet. De fem stjernene som var satt opp på toppen av spiret ble fjernet, og erstattet med det opprinnelige korset.

Administrative enheter
----------------------

Qiqihar byprefektur har jurisdiksjon over 7 distrikter (区 *qū*), ett byfylke (市 *shì*) og 8 fylker (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning(2003 est.) | Areal (km²) | Tetthet (/km²) |
| **Distrikter** |
| 1 | Longsha | 龙沙区 | Lóngshā Qū | 300 000 | 283 | 1 060 |
| 2 | Jianhua | 建华区 | Jiànhuá Qū | 220 000 | 81 | 2 716 |
| 3 | Tiefeng | 铁峰区 | Tiěfēng Qū | 300 000 | 695 | 432 |
| 4 | Ang'angxi | 昂昂溪区 | Áng'ángxī Qū | 90 000 | 623 | 144 |
| 5 | Fularji | 富拉尔基区 | Fùlā'ěrjī Qū | 270 000 | 375 | 720 |
| 6 | Nianzishan | 碾子山区 | Niǎnzishān Qū | 80 000 | 290 | 276 |
| 7 | Meilisi(For daurene) | 梅里斯达斡尔族区 | MéilǐsīDáwò'ěrzú Qū | 170 000 | 1 948 | 87 |
| **Byfylker** |
| 8 | Nehe | 讷河市 | Nēhé Shì | 640 000 | 6 664 | 96 |
| **Fylker** |
| 9 | Longjiang | 龙江县 | Lóngjiāng Xiàn | 600 000 | 6 197 | 97 |
| 10 | Yi'an | 依安县 | Yī'ān Xiàn | 490 000 | 3 780 | 130 |
| 11 | Tailai | 泰来县 | Tàilái Xiàn | 320 000 | 4 061 | 79 |
| 12 | Gannan | 甘南县 | Gānnán Xiàn | 380 000 | 4 384 | 87 |
| 13 | Fuyu | 富裕县 | Fùyù Xiàn | 280 000 | 4 335 | 65 |
| 14 | Keshan | 克山县 | Kèshān Xiàn | 460 000 | 3 632 | 127 |
| 15 | Kedong | 克东县 | Kèdōng Xiàn | 280 000 | 2 083 | 134 |
| 16 | Baiquan | 拜泉县 | Bàiquán Xiàn | 550 000 | 3 569 | 154 |

Norsk misjon
------------

Norsk luthersk misjonsarbeid tilknyttet Norsk Luthersk Misjonssamband pågikk i dette området i 1930- og 1940-årene.

Samferdsel
----------

Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.

Referanser
----------

1. ↑  Qíqíhā'ěr Shì *Citypopulation.de*

Eksterne lenker
---------------

* Offisielt nettsted Rediger på Wikidata

* (en) Qiqihar – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** GND **·** GeoNames **·** MusicBrainz
 |